
Эльвина Миңнуллина шигыре

***

Йолдызларны бүген саныйбызмы?

Менәбезме бүген галәмгә?

Мәхәббәтнең назлы минутларын

Үткәрмик һич юк әрәмгә.

Урамнарны бер әйләнәбезме?

Туктатабызмы соң мизгелне?

Бу чак санаулы минутлар да

Тәмамланмас сыман шикелле.

Хыялларың белән уртаклашырсыңмы?

Ә мин сиңа бер сер сөйләрмен:

Бәхетемне сиңа тапшырамын,

Сине генә өзелеп сөярмен.

Диңгезләрне бергә кичәрбезме?

Менәрбезме бергә галәмгә?

Мәхәббәтнең назлы минутларын

Үткәрмәгез һич юк әрәмгә

## Нет комментариев
Йолдызларны бүген саныйбызмы?